tomron87/hebrew-wikipedia-sentences-corpus huggingface dataset:
אחותו, חוה זמיר, נשואה לפרופסור לכירורגיה באוניברסיטה העברית, עודד זמיר, ואחיו, אהוד רזין, הוא פרופסור באוניברסיטה העברית בתחומי האימונולוגיה והביוכימיה, ששימש גם כדיקאן הפקולטה לרפואה.
אסף תלמודי (נולד ב-18 ביוני 1976) הוא מלחין, אקורדיוניסט, פסנתרן, מפיק מוזיקלי, מתכנת ומוזיקולוג ישראלי.
זוכה פרס אופיר לשנת 2021.
תלמודי למד בתיכון תלמה ילין בגבעתיים במגמת הג'אז ואחר כך שירת בגלי צה"ל כעורך מוזיקה.
למד קומפוזיציה ומוזיקה אלקטרונית בקונסרבטוריון המלכותי בהאג, הולנד.
את הלימודים לקראת הדוקטורט (לא השלים את עבודת המחקר) עשה בחוג למוזיקולוגיה באוניברסיטת בר-אילן והיה מרצה במכללת שנקר.
כיום מרצה בחוג למוזיקה באוניברסיטת חיפה, ובמחלקה למוזיקה בבית ספר מוסררה בירושלים.
הוא חבר בהרכב הכליזמרים אוי דיוויז'ן (Oy Division).
כמפיק מוזיקלי, הפיק אלבומים עבור יוצרים כמו שלומי שבן, רונה קינן, נעם רותם, ואפרת בן צור.
כמו כן היה שותף בהפקה ועיבודים ללהקת הרוק קרח תשע.
השתתף בתוכנית הפאנל של HOT טינופת.
מנגן בהופעות עם ברי סחרוף, איתמר רוטשילד, שי צברי, רונה קינן עמיר לב ויובל מנדלסון.
בשנת 2010 השתתף באלבום להקת אל המשורר יחד עם אחיו הצעיר, אייל תלמודי, המנגן בסקסופון ובקלרינט.
בשנת 2012 הלחין את המוזיקה להצגה "סטמפניו" ב"תיאטרון הקאמרי".
בשנת 2013 ניהל והפיק את המופע "היספיקו החיים?
לחנים חדשים לשירת חנוך לוין" שהוצג בכנס השפה ה-6 ללשון בראשון לציון.
במופע השתתפו יוני רכטר, שלומי שבן, קרולינה, אלי מגן, איתמר רוטשילד, יעל נחשון ונועם ענבר.
כן ליווה את הזמרת רננה נאמן באלבומה "שנסון לציון".
בשנת 2015 יצא לאור האלבום "שחרית" של שי צברי אותו הפיק אסף תלמודי.
בנוסף, הוא מנגן באלבום כחלק מ"נבחרת הגרוב של המזרח התיכון".
באוגוסט 2018 זכה בפרס ון-ליר בפסטיבל ירושלים לקולנוע על המוזיקה שיצר לסרטם של יוסי מדמוני ובועז יהונתן יעקב "גאולה".
ב-2 בספטמבר, יצא אלבומו השני של שולי רנד "רצוא ושוב" שאותו הפיק מוזיקלית.
ב-2021 עלה לאקרנים הסרט "אגדת חורבן", שאת המוזיקה שלו הלחין תלמודי יחד עם יונתן אלבלק.
על כך זכו השניים בפרס אופיר בקטגוריית המוזיקה המקורית הטובה ביותר.
גאולה – מוזיקה לסרט (2018), זוכה פרס פסטיבל ירושלים לקולנוע
מתיר עגונות – מוזיקה לסדרה (2019)
גיבורות – מוזיקה לסרט דוקומנטרי (2020)
במרחק מאה מטר – מוזיקה לסדרה (2020)
ריימונד אל בידאוויה – מוזיקה לסרט דוקומנטרי (2020)
אגדת חורבן – מוזיקה לסרט, עם יונתן אלבלק (2020)
אסף קרן (6 במאי 1971 - 14 באוקטובר 2002) היה מוזיקאי, זמר-יוצר ושדרן רדיו ישראלי.
אביו, דניאל קרן, היה שדרן בקול ישראל.
בילדותו עבר עם הוריו לתל אביב, ולמד בגימנסיה העברית הרצליה.
התגייס לחיל המודיעין והשתחרר מהצבא בדרגת רב-סרן.
במקביל לשירותו הצבאי למד רפואה באוניברסיטת תל אביב, ובהמשך עבר ללימודי פסיכולוגיה וספרות.
עבד במכוני הכנה לבחינה הפסיכומטרית והשתתף בכתיבת ספרי הכנה לבחינה.
קרן לא למד מוזיקה באופן מסודר.
בגיל 17 הקים את ההרכב הראשון שלו, לצד חבריו הטובים דידי ארז ויאיר קז (לימים "ג'ירפות") ומיקי פזי.
מאוחר יותר כתב קרן יצירות למחזות החוג לתיאטרון באוניברסיטת תל אביב.
בשנת 1999 החל לשדר בתחנת הרדיו 88FM, והגיש תוכנית בוקר קבועה שנקראה "טיסת בוקר".
בשנת 2000 הקים עם שגיא טריגר וגל אפלרויט את להקת הרוק "מוזיקת המקרה" (כשם ספרו של פול אוסטר), אליה צירף את שגיא אחיאל, ליאור טלמור וירון רוזנבלום.
קרן כתב, הלחין ועיבד את מרבית שירי הלהקה והיה סולנה ונגן הבס שלה.
בהמשך נמסר הניהול המוזיקלי לגיל סמטנה.
במשך כשנתיים הופיעה הלהקה במועדונים רבים ברחבי הארץ.
ב-14 באוקטובר 2002 נמצא ירוי בפארק הירקון ואקדח בידו.
בדירתו ברמת גן הותיר מכתב פרידה ובו נפרד מקרוביו, אולם לא הסביר את המניע למעשהו.
לאחר מותו של אסף ערכה "מוזיקת המקרה" כמה הופעות לזכרו, כשגיל סמטנה ממשיך ומלווה אותה.
בשנת 2003 יצא לחנויות התקליטור "אני" ובו 20 שירים וקטעי מוזיקה.
את כולם, פרט לשניים, כתב קרן, חלקם עם אפלרויט ועם חברים אחרים בלהקה.
את "עוד אבוא אל סיפך" הלחין אסף למילותיו של נתן אלתרמן ואת "אהבה ממבט ראשון" הלחין למילותיו של יהונתן גפן.
חלק מהפסקול הוקלט תחילה בביתו, במכשיר הקלטה 8 ערוצים ומאוחר יותר עברה הלהקה לעבוד באולפן מקצועי ואת האלבום הפיקו מוזיקלית גיל סמטנה, שגיא טריגר והלהקה.
בשנת 2010 נכלל השיר "עוד אבוא אל סיפך" בביצועו של אסף בתקליטור הכפול "מותר לומר" שהופק במלאת 100 שנים להולדתו של נתן אלתרמן.
ב-17 במאי 2011, בחודש יום הולדתו ה-40, נערך קונצרט מחווה לזכרו בתיאטרון תמונע.
יוזמי האירוע היו בועז כהן, דידי ארז ואמיר פרי, יחד עם אחותו ואחיו של קרן.
הכנסות הערב יוחדו לקידום פעילותה של עמותת "בשביל החיים", התומכת במשפחות מתאבדים.
אסף שגיב (נולד ב-1972) הוא פילוסוף, עורך ואינטלקטואל ציבורי.
היה העורך הראשי של הוצאת המרכז האקדמי שלם בין השנים בין 2014 ל-2021.
לפני כן שימש עמית חבר במרכז שלם והעורך הראשי של כתב העת "תכלת" בשנים 2007–2012.
הוא בעל תואר שני במשפטים מאוניברסיטת תל אביב.
ב-1995 הצטרף לסגל מרכז שלם בירושלים, ושימש עמית חבר במכון לפילוסופיה, מדינה ודת שלו.
פרסם מאמרים רבים בכתב העת "תכלת" ושימש עורכו הראשי החל ב-2007 ועד סגירתו ב-2012.
תחומי מחקרו כוללים פילוסופיה של המשפט, פילוסופיה יהודית, מחשבה אירופאית בת זמננו, תרבות ישראלית ותאולוגיה.
אסף קורמן (נולד ב-5 ביולי 1982) הוא במאי קולנוע, עורך סרטים, מדבב ומוזיקאי ישראלי.
אסף קורמן נולד בתל אביב.
אביו, יוסף כרמון, היה שחקן בתיאטרון הקאמרי.
אמו, תמי אשל, הייתה שחקנית, זמרת ומדבבת.
לקורמן אח אחד, צביקה קורמן, במאי הצגות ילדים ושתי אחיות, אביטל קורמן, שחקנית ומורה למשחק ומיכל קורמן, שחקנית וליצנית רפואית.
הוא השתתף ב-1991 בגיל 9 בקלטת הווידאו לילדים "כמו גדולים" של אריק איינשטיין וצבי שיסל ומגיל 10 עבד בדיבוב ונתן את קולו למעל 200 סרטים וסדרות ילדים.
קורמן למד בבית הספר הפתוח הדמוקרטי ביפו.
בתום לימודיו הוא עשה סרט גמר בשם "כותרות סיום" (30 דקות) בו שיחקו דאנה איבגי וניתאי גבירץ שלמדו עמו בתיכון.
הסרט הוקרן ב"מבחן בד", תוכנית בערוץ 2 שהוקדשה לסרטים קצרים אותה הנחה השחקן אלון אבוטבול.
כשסיים את התיכון ביים סרטים קצרים נוספים שהוקרנו בפסטיבל סרטי הסטודנטים של תל אביב.
בשנים 2005-2002 למד קורמן קולנוע בקמרה אובסקורה.
במסגרת לימודיו עשה סרט בשם "יומולדת" (17 דקות), בו שיחק דביר בנדק.
הסרט, שעסק בהתמודדותו המורכבת של פדופיל במהלך יום הולדתה של אחייניתו בת ה-5, התקבל לפסטיבל מינכן לסרטי סטודנטים ולפסטיבלים רבים נוספים בארץ ובעולם.
בשנת 2006, בהיותו בשנה ג' ללימודיו בקמרה אובסקורה - בית הספר לאמנות, פשט בית הספר את הרגל והוא עבר ללמוד ב-2007, השנה האחרונה ללימודיו, בבית הספר מנשר לאמנות, שם עשה את סרט הגמר שלו "מותה של שולה" (25 דקות).
הסרט מבוסס על סיפור אמיתי שאירע במשפחתו, כשנאלצו להרדים למוות את כלבת המשפחה החולה.
הסרט מספר על אביו שמחפש שותפים מבני המשפחה למסע הקבורה של הכלבה והנמשל הוא התמודדות המשפחה עם הזדקנותו של אביו.
בסרט שיחקו כל בני משפחתו.
הסרט הוצג בבכורה עולמית בקטגוריית השבועיים של הבמאים בפסטיבל קאן 2007 וזכה במספר פרסים בשנים 2008-2007 בהם פרס חבר השופטים בפסטיבל מינכן, פרס חבר השופטים בפסטיבל הסטודנטים של תל אביב, פרס השחקן הטוב ביותר בפסטיבל טורונטו לסרטים קצרים ופרס אריה הברונזה בפסטיבל הקולנוע בטאיוואן.
עם תום לימודיו ביים סרט קצר נוסף בשם "נדל"ן", במסגרת פרויקט "תל אביב לוקיישן" בהפקת בית הספר מנשר לאמנות ופרויקט הקולנוע של קרן רבינוביץ', ובמקביל החל לעבוד כעורך סרטים ובמאי עריכות.
הוא ערך סרטים קצרים רבים, סרטים עלילתיים ארוכים, וסדרות טלוויזיה.
כמו כן, שימש כצלם ראשי בעבודת הוידאו ארט "ציון" בכיכובה של רונית אלקבץ, מאת האמן היהודי-צרפתי ז'וזף דדון, אשר הוקרנה בבכורה במוזיאון פתח תקווה לאמנות בשנת 2008.
אסף קורמן למד מוזיקה והלחין מוזיקה מקורית להצגות שונות, בהן "דרך חגב" - המופע השני שהעלה אנסמבל "ציפורלה" בשנת 2010. המופע מבוסס על ספר הילדים "דרך חגב" של עוזי בן כנען.
על כך זכה קורמן בפרס "קיפוד הזהב" למלחין בתיאטרון הפרינג' בשנת 2010.
בשנת 2009 החל לעבוד עם אשתו, לירון בן-שלוש, על תסריט לסרט באורך מלא בהשראת יסודות אוטוביוגרפיים מחייה של האחרונה.
הסרט זכה בפסטיבל חיפה וכן בפסטיבלים רבים ברחבי העולם ונמכר להפצה מסחרית בבתי הקולנוע בצרפת, בריטניה, אירלנד ואוסטרליה.
יצא בבתי הקולנוע בישראל החל מינואר 2015. בגין עבודתו על סרט זה, קורמן זכה בפרס הבימוי מטעם פורום מבקרי הקולנוע בישראל לשנת 2015.
בשנת 2016 יצא לבתי הקולנוע סרט ילדים מסחרי בבימויו - "גאליס - קונקט", בו משחקים תובל שפיר, אליאנה תדהר, רותם סלע ועופר שכטר.
בשנת 2020 יצאה בהוט סדרת הטלוויזיה בבימויו - "נורמלי", אותה גם יצר וכתב קורמן יחד עם ליאור דיין.
הסדרה, המבוססת על אלמנטים אוטוביוגרפיים מחייו של דיין, מספרת על עיתונאי צעיר שמתאשפז במחלקה פסיכיאטרית.
הסדרה השתתפה בפסטיבל סיריז מאניה לסדרות טלוויזיה בצרפת, נמכרה לשידור בשירות הסטרימינג HBOmax וכן זיכתה את רועי ניק במועמדות לפרס אמי הבינלאומי לשחקן הטוב ביותר.
בשנת 2024 יצאה בהוט סדרת הטלוויזיה בבימויו - "אינדל", אותה גם יצר יחד עם אינדל קבדה ואורי וייסברוד.
הסדרה עוסקת בגזענות והאלימות המשטרתית המופנות כלפי בני נוער ישראלים יוצאי אתיופיה.
המבקר ניר וולף כתב כי הסדרה היא "כנראה הצעקה החזקה ביותר שיצאה מהעדה האתיופית בישראל אי פעם".
קורמן ביים מספר קליפים לאורך השנים, בהם: א' ב' הושענא של הזמרת ויקטוריה חנה, רחמים של הזמר אביתר בנאי, נשקי אותי של הזמרת סיון שביט.
קורמן נשוי לשחקנית והתסריטאית לירון בן-שלוש ולהם שלושה ילדים.
שם הסרט במאי שנה לשון קודש, שפת חול נורית אביב 2008
הצגה מחזאי במאי מקום ההצגה שנה גבר, אשה, מילים ניצן כהן ניצן כהן פסטיבל עכו 1999 הדיבוק בין שני עולמות ש.
אנסקי אריאל אפרים אשבל פסטיבל עכו 2000 אמא קוראז' ברטולט ברכט אריאל אפרים אשבל פסטיבל עכו 2001 קורצ'אק, ידיד הילדים ניצן כהן וצביקה קורמן צביקה קורמן תיאטרון נאוה ביק הפקות 2005 דרך חגב על פי ספר מאת עוזי בן כנען אנסמבל ציפורלה צוותא 2010
פרסשנהקטגוריהעבורתוצאהמקורפרס האקדמיה הישראלית לטלוויזיה2024עריכת תמונה בסדרה עלילתיתילד רע
אסף שביט (נולד ב-1965) הוא קצין צה"ל בדרגת אלוף-משנה בדימוס, שכיהן כמפקד חטיבת יהודה, מפקד החטיבה הדרומית ברצועת עזה, וכמפקד יחידת מגלן.
עם גיוסו לצה"ל בשנת 1983 התנדב ליחידת שלדג.
בשלדג עבר שביט מסלול הכשרה כלוחם.
שביט השלים מספר תפקידי פיקוד ביחידה ולאחר מכן פיקד על סיירת גבעתי.
בשנים 1995-1994 שימש כמפקד יחידת מגלן, והוביל אותה בלחימה ברצועת הביטחון בלבנון.
לאחר מכן מונה ב-1996 למפקד החטיבה הדרומית ברצועת עזה, ונפצע קשה במהומות מנהרת הכותל.
שביט השתקם, הדריך בקורס מפקדי פלוגות ומפקדי גדודים, וניסה לשוב ב-1999 לשירות מבצעי, ולפקד על חטיבת יהודה.
נוכח מצבו הרפואי פרש מצה"ל.
אסף שוסטר (נולד ב-6 ביולי 1958) הוא פרופסור מן המניין בפקולטה למדעי המחשב בטכניון ומחזיק הקתדרה על שם ג'וזף וסיידי דנציגר, שתחומי מחקריו הם: חישוב מקבילי ומבוזר, כריית מידע, סילומיות והגנה על פרטיות.
בשנת 2015 קיבל מעמד של עמית ACM.
אסף שוסטר נולד בשנת 1958 בקיבוץ גבעת ברנר לציפורה ויוחנן שוסטר.
הוא למד בבית הספר של הקיבוץ והיה בין ראשוני הלומדים שם.
את לימודיו האקדמיים התחיל באוניברסיטה העברית בשנת 1981, ובשנת 1984 סיים תואר ראשון במתמטיקה ומדעי המחשב.
ב-1986 סיים תואר שני במדעי המחשב.
לאחר קבלת התואר, ובמקביל להמשך לימודיו, אסף שוסטר עבד זמן מה כמורה למחשבים במכללת אורט שבגבעת רם, ירושלים.
ב-1991 קיבל שוסטר דוקטורט באוניברסיטה העברית במדעי המחשב.
נושא הדוקטורט שלו עסק בתצורה דינמית של רשתות תקשורת עבור חישוב מקבילי, בהנחייתו של אלי שמיר.
לאחר השלמת הדוקטורט, עבר לפקולטה למדעי המחשב בטכניון, ומאז מלמד בה.
ב-1996 הקים את המעבדה למערכות מחשבים בטכניון, ובשנת 2011 הקים את המרכז להנדסת מחשבים בטכניון, בראשו עמד עד שנת 2014.
במהלך לימודיו שימש שוסטר כעוזר הוראה באוניברסיטה העברית.
לאחר סיום הדוקטורט החל לעבוד כמרצה בטכניון; בשנת 1996 קיבל תואר של מרצה בכיר, בשנת 2000 הפך פרופסור חבר ובשנת 2007 קודם לדרגת פרופסור מן המניין.
בשנת 2016 הקים יחד עם נתן בנדלר ודניאל מוסקוביצ'י סטארטאפ שנקרא CYIOT - Cyber of Things, העוסק בנושא בטיחות סייבר והגנה על הטווח האלחוטי בתקשורת הארגונית, ושימש שם כמנהל טכני ראשי עד למכירתה לחברת אורקסטרה בשנת 2019.
כיום, שוסטר מלמד קורסים בטכניון בנושא מערכות מחשבים ובחישוב מקבילי ומבוזר, ומנחה סטודנטים לתארים שני ושלישי.
במקביל הוא מנהל מחקרים בנושא של ניתוח, אנליטיקה, וניטור של זרמי מידע מסיביים.
מאז שהצטרף לטכניון, מתמקד שוסטר במחקריו בתחום חישוב מקבילי ומבוזר (חישוב הנעשה על ידי מספר מחשבים שונים בו זמנית), ובשנים האחרונות החל לעסוק גם בעיבוד נתוני עתק (Big Data).
מחקריו עסקו במציאת שגיאות בתוכניות מקביליות, ניתוח של מחירים בענן של אמאזון, אלגוריתמי למידה מבוזרים, מודלים מקביליים ומבוזרים, מערכות חישוב מדומות, מערכות זיכרון מבוזר-משותף, עיבוד מידע עשיר מסנסורים, אלגוריתמים לעיבוד שטפי מידע, ועוד.
חלק גדול מהבעיות שדורשות שיתוף פעולה של מחשבים רבים, מצריכות שיטות חדשות למזעור של האינטראקציה בין המחשבים או של כמות המידע שהם מעבירים ביניהם, כך ששיתוף הפעולה יהיה יעיל יותר.
את השיטות האלו מפתח שוסטר במחקריו.
במסגרת פעילותו, זכה שוסטר במלגות ופרסים רבים, בניהם:
פרס הרשל ריץ על חדשנות (2004)
פרס קפלן על תוכנית עסקית (2005)
עמית ACM: אות הוקרה להישגים במדעי המחשב ובטכנולוגיית המידע, אותו קיבל על תרומה בנושא חישוב ענן (2015)
פרס הנרי טאוב למצוינות אקדמית (2016)
עמית IEEE על "תרומתו למחשוב ענן" (2017)
שוסטר פרסם יותר מ-200 מאמרים בתחומי החישוב המקבילי, כריית מידע והגנה על פרטיות.
אסף שלגי (נולד ב-11 במרץ 1954) הוא איש עסקים ישראלי.
שימש כמנכ"ל משרד התשתיות האנרגיה.
אסף שלגי נולד ב-1954. עם גיוסו לצה"ל שובץ בחטיבת גולני בסיירת אגוז (גויס על ידי אורי שמחוני).
עבר הכשרה כלוחם, (נלחם בקלחת 4 בלבנון) קורס מ"כים חי"ר ויצא לקורס קציני חי"ר.
במלחמת יום כיפור נלחם עם כוח זמיר במסגרת חטיבה 14 ובסיום הקרבות התייצבו על תעלת המים המתוקים מול איסמעליה.
מיד עם סיום המלחמה שב לחטיבה ושימש מפקד מחלקה ופלוגה בגדוד 13 (גדעון), היה מ"פ מצטיין והפלוגה זכתה בבוחן פלוגה חטיבתי.
בהמשך מונה בשנת 1977 למפקד סיירת גולני.
שלגי פיקד על הסיירת כשלוש שנים במהלכן לקחה הסיירת חלק בפשיטות בלבנון, חדירות לירדן וכן לחמה במבצע ליטני.
בין היתר לחם שלגי במלחמת יום הכיפורים ובמלחמת לבנון הראשונה.
בשירות המילואים הגיע לדרגת סא"ל ושימש כמפקד יחידת האלפיניסטים, וכמג"ד בחטיבת אלכסנדרוני.
בשנים 1995–1996 שימש כמנכ"ל משרד התשתיות האנרגיה.
כמנכ"ל משרד האנרגיה הוביל והעביר בכנסת את חוק החשמל 1996, החל את המשא ומתן על יבוא גז טבעי ממצרים, הקים את רשות החשמל, הקים את ועדת ההגוי לגז טבעי בראשות תא"ל מיל דני ורדי שלימים הפכה לחברת נתג"ז.
הוביל רפורמה בנושא תחנות דלק והפרטתן וכן הסדרה של מערך גז הבישול ואמנת הצרכנים.
שלגי הוא יזם בתחום של אנרגיה ואנרגיה מתחדשת.
בשנת 1998 הקים את תחנת הכוח "אשקוגן" תחנת הכוח הפרטית הראשונה שקמה בישראל מכוח חוק החשמל 1996, ובכך שבר את המונופול של חח"י.
במועד הפעלתה הייתה 3% מכושר הייצור בישראל ו-100% מהייצור הפרטי "אשקוגן" גם הייתה פרויקט Project Finance הראשון בישראל בתחום התשתיות עם מימון Non Recourse.
בשנת 2004 ייסד והקים את חברת מעגן התפלה עם מתקן התפלת מים הפרטי הראשון בישראל מפעל המייצר כ-20 מיליון טון בשנה של מי שתייה ומוכר את המים למקורות.
לאחר מכן עבד מספר שנים באיחוד האמירויות UAE עוד הרבה לפני הסכמי אברהם והקים שם תחנות כוח ומפעלי התפלה עבור האמירות של RAK (ראס אל חיימה).
אסף שלגי הוא מומחה בתחום של טכנולוגיות לאנרגיה ושינוי אקלים ומשנת 2009 הוא מייסד ומנכ"ל חברת מקורות אחרים לאנרגיה OSEG.
OSEG עוסקת בהשקעות בחברות ישראליות עם טכנולוגיה בתחום האנרגיה, הפחתת פליטות פחמן, ביזור, והשפעה על האקלים.
שלגי הוא בעל תואר ראשון בהנדסת תעשייה וניהול מאוניברסיטת תל אביב.
אסף שרון (נולד ב-1975) הוא פילוסוף ישראלי, פרופסור חבר בחוג לפילוסופיה באוניברסיטת תל אביב, וראש תוכנית פכ"מ (פילוסופיה, כלכלה ומדעי המדינה) ללימודי תואר ראשון באוניברסיטה זו.
שרון משמש כעמית בכיר במכון מולד - המרכז להתחדשות הדמוקרטיה, אותו ייסד ב-2012 יחד עם ד"ר אבנר ענבר.
שרון גדל בתל אביב במשפחה דתית-לאומית.
בילדותו עבר עם משפחתו לארה"ב וכשחזר לישראל למד בישיבה תיכונית והיה חניך בסניף בני עקיבא תל אביב מרכז.
עם סיום התיכון למד בישיבת הר עציון באלון שבות שבגוש עציון ובהמשך בישיבת עתניאל ובישיבת שיח יצחק שהקים הרב שג"ר.
בשירותו הצבאי שירת כחייל קרבי בחטיבת גולני.
בבגרותו הפסיק לקיים אורח חיים דתי.
שרון נשוי לעו"ד אביטל שרון, ואב לשלושה ילדים.
שרון הוא בעל תואר שני בפילוסופיה מהאוניברסיטה העברית בירושלים.
עבודת המאסטר שלו, אותה הנחה אבישי מרגלית, עסקה בכתיבתו של הפילוסוף לודוויג ויטגנשטיין ובשאלת הנורמטיביות.
את לימודי הדוקטורט בפילוסופיה השלים באוניברסיטת סטנפורד בקליפורניה בהנחיית הפילוסוף הפוליטי ג'ושוע כהן .
למשך מספר שנים שימש כעמית מחקר במכון ון-ליר בירושלים.
שרון שייך לזרם הפילוסופי הליברלי, ולוקח השראה רבה מכתיבתם של הוגים כגון ג'ון סטיוארט מיל, אלברט הירשמן, ג'ושוע כהן ואבישי מרגלית.
עבודתו האקדמית של פרופ' שרון מתמקדת באפיסטמולוגיה ובפילוסופיה פוליטית.
שרון פרסם מספר מאמרים בכתבי עת אקדמיים בתחום בנושאים בתחום הפוליטי: דמוקרטיה דיונית ופופוליזם, עינויים והפרטה.
ובתחום תורת ההכרה: עקרון הסגירות , פרדוקס ההקדמה, האפשרות של לוגיקה אפיסטמית, אי הסכמה, רציונליות והיסק.
במקביל לפרסומיו האקדמיים, שרון פרסם מאמרים בכתבי עת בולטים כגון ה-Boston Review ו–The New York Review of Books.
וכן מאמרים בעברית במגזינים פוליטיים כגון 'הזמן הזה' של מכון ון ליר, 'תלם' של קרן ברל כצנלסון, טורי דעה בעיתון הארץ ועוד.
מאמריו עוסקים בסוגיות פוליטיות והיסטוריות במדינת ישראל.
ב-2012 הקים שרון יחד עם ד"ר אבנר ענבר את מכון המחקר "מולד - המרכז להתחדשות הדמוקרטיה" במטרה לייצר התחדשות רעיונית במחנה הליברלי בישראל.
את רוב פעילותו הציבורית כיום עושה שרון כחלק ממרכז זה.
פרופ' שרון, בעזרת שותפיו במרכז מולד, מציג משנה פוליטית סדורה המשרטטת את הקו המפריד בפוליטיקה הישראלית: לא בין ימין רוויזיוניסטי ושמאל מערכניקי, אלא בין ציונות ליברלית על שלל גווניה, ובין ימין משיחי שמתנגד לסמכות החילונית של המדינה.
הדרך להכריע את המאבק הזה, טוען שרון, היא בראש ובראשונה חתירה לפתרון שתי המדינות, והבאת הקץ על המשיחיות מבוססת הטריטוריה של המתנחלים האידאולוגיים.
פעילותו הפוליטית של שרון משקפת עמדה אידאולוגית זו.
בעקבות עבודתם במולד, הפכו שרון ושותפיו לדמויות מרכזיות במחנה השמאל בישראל והיו מעורבים בצמתים משמעותיים בפוליטיקה הישראלית בשנים האחרונות כגון קמפיינים של מפלגות גדולות במהלך בחירות כלליות, יצירת איחוד המפלגות "המחנה הדמוקרטי" ועוד.
מלחמת אחים: איך האחדות מפרקת אותנו מבפנים, סדרת קו האופק, הוצאת קרן ברל כצנלסון, 2025
אסף שרון, "מלחמת אזרחים במעמד צד אחד", כתב העת תלם 1, 2019
אסף שרון, "אשליית השיבה אל המסורת", מגזין הזמן הזה, פברואר 2019.
אסף שרון, "אתגר הלאומיות: על תיאוריה פוליטית לעם היהודי מאת חיים גנז," משפט חברה ותרבות, 2017.
אסף שרון, "אשליית המדינה האחת", מכון מולד, פברואר 2016.
אסף שרון, "צוק איתן: הקץ לאשליית ניהול הסכסוך", מכון מולד, אוגוסט 2014.
אסף שרון ואמיר אנגל, "כיצד יכול שלא לקרות – על הסברים של אלימות צבאית", כתם של עננה קלה – חיילים צבא וחברה באינתיפדה, הוצאת הקיבוץ המאוחד: 2012.
אסף קדרון (נולד ב-12 בפברואר 1976) הוא אמן אבן ישראלי, ההוגה ויוצר מונומנטים ויצירות יודאיקה מאבני ארץ ישראל.
אסף קדרון נולד ליוסף ורחל קדרון בצפת.
הוא למד בבית ספר האר"י בצפת ובישיבה תיכונית קריית נוער בירושלים.
למד בישיבת תפארת צבי וישיבת קדומים.
את שירותו הצבאי עשה בנצח יהודה.
בשנת 2007 הקים קדרון במרכז חוות גבעות עולם, גלעד זיכרון ליהושע בן נון, שבמרכזו רצפת פסיפס ועליה הכיתוב: "יהושע בן נון חזק ואמץ".
היצירה בנויה משבעה מעגלים וסביבה נטועים שישים עצי זית המסמלים מאפיינים שונים בסיפור כיבוש יריחו על ידי יהושע.
בחוות גבעות עולם יצר קדרון גם את ארון הקודש ועמוד התפילה בבית הכנסת.
דגם של מזבח העולה שבנה קדרון ב-2009 מוצג בתצוגה הקבועה של מוזאון מכון המקדש בירושלים.
האבנים נלקטו מאזור המזבח בהר עיבל שם בנה יהושע בן נון מזבח בעת כניסתו לארץ.
בשנת 2010 בנה את המצבה של הרב מרדכי אליהו.
המצבה בנויה מאבנים שהובאו מארבע ערי הקודש.
בשנת 2011 התרחש רצח בני משפחת פוגל באיתמר.
שנה לאחר הרצח נחנך לזכרם "משכן אהוד", בית הקבע של הישיבה הגבוהה באיתמר.
את ארון הקודש והבימה בישיבה בנה אסף קדרון.
ארון הקודש עשוי מאבני המקום והאדמה שבין האבנים נלקחה מגינת משפחת פוגל.
בשנת 2014 התרחש רצח שלושת הנערים בגוש עציון.
כשנה לאחר מכן הקים קדרון אנדרטה לזכרם בעינות ענר שבגוש טלמונים, מקום מגוריו של גלעד שער.
בשנת 2016 הוצבו במערת המכפלה שתי מזוזות פרי עבודתו בפתחי אולמות אברהם ויעקב.
בשנת 2017 העניקה מועצת יש"ע מזוזה פרי יצירתו ליו"ר הכנסת יולי אדלשטיין, אשר קבע אותה בפתח לשכת יו"ר הכנסת במשכן הכנסת.
קדרון סיפר כי "מדובר באבן מנחלת שבט בנימין, אבן שצורתה כצורת ארץ ישראל".
בשנת 2018 הוענקה חנוכיה פרי יצירתו לסגן נשיא ארצות הברית מייק פנס, במעמד סיום ביקורו בארץ הקודש למרגלות הכותל המערבי.
החנוכייה עשויה מאבן אשר נלקטה מעמק מעלה לבונה, מקום זירת קרב הגבורה הראשון של יהודה המכבי וקומץ לוחמיו בלגיונות האימפריה היוונית.
בעקבות הכרזת ארצות הברית על העברת השגרירות לירושלים, והכרתה של ארצות הברית בירושלים כבירתה של מדינת ישראל, התבקש קדרון להכין יצירה בעלת משמעות שתביע את הכרת תודתה של מדינת ישראל לממשל האמריקאי.
בתאריך 5 במרץ 2018 העניק ראש ממשלת ישראל בנימין נתניהו את היצירה לנשיא ארצות הברית דונלד טראמפ.
אסף רפפורט (נולד ב-28 באוגוסט 1983) הוא יזם סדרתי, איש עסקים ומהנדס תוכנה ישראלי, המתמחה בתחום אבטחת מידע.
המייסד של חברת אבטחת המידע Wiz שנמכרה בכ-32 מיליארד דולר לחברת גוגל בשנת 2025, ושל חברת אבטחת המידע "אדאלום" , שנמכרה בכ-320 מיליון דולר למיקרוסופט בשנת 2015.
בשנים 2018–2019 היה מנכ"ל "מיקרוסופט ישראל מחקר ופיתוח" ומנהל חטיבת אבטחת ענן של מיקרוסופט.
נכון ל-2025, רפפורט הוא אחד האנשים העשירים בישראל, הונו האישי מוערך במעל 2.2 מיליארד דולר.
בנעוריו למד בתיכון אליאנס בתל אביב והחל ללמוד במקביל ללימודים בתיכון לתואר ראשון.
הוא בוגר תוכנית תלפיות של צה"ל, במסגרתה סיים בשנת 2005 תואר ראשון בפיזיקה, מתמטיקה ומדעי המחשב מהאוניברסיטה העברית בירושלים.
בין השנים 2004–2010 שירת בצה"ל כמהנדס תוכנה ומנהל פרויקטים ביחידה הטכנולוגית בחיל המודיעין, בדרגת סרן.
בעל תואר שני במדעי המחשב מהטכניון (2012), בהנחייתו של פרופ' דני רז.
בשנים 2010–2012 עבד בתאגיד הייעוץ האסטרטגי "מקינזי" בישראל ובאוסטרליה.
בשנת 2012 היה שותף להקמת חברת הסטארטאפ "אדאלום".
החברה פיתחה מערכת לניטור ואבטחה של שימושים ארגוניים בתוכנות מקוונות.
המערכת של אדאלום מאפשרת לארגונים לנטר פעילות עובדים ולזהות התנהגויות חריגות.
כשהיא מזהה איום או פעילות חשודה היא מתריעה על כך בפני מנהל אבטחת המידע בארגון.
רפפורט כיהן כמנכ"ל החברה ובשנת 2013 עבר לנהל את החברה מסן פרנסיסקו, שבקליפורניה, ארצות הברית.
ביולי 2015 נמכרה החברה למיקרוסופט תמורת 320 מיליון דולר.
רפפורט הפך למנהל חטיבת האבטחה בענן של מיקרוסופט.
בינואר 2018 מונה רפפורט למנכ"ל מיקרוסופט ישראל מחקר ופיתוח (והחליף בתפקיד את יורם יעקבי).
המינוי נחשב מפתיע בשל גילו הצעיר יחסית של רפפורט (34) באותה עת, שהעסיק כ-1,500 עובדים.
בנוסף על תפקידו זה, המשיך לנהל את חטיבת האבטחה בענן של מיקרוסופט ישראל, שרכשה מלבד אדאלום את חברות הסטארט אפ הישראליות "אאורטו" (בשנת 2014) ו"סקיור איילנדס" (בשנת 2015).
בדצמבר 2019 הודיע על פרישתו ממיקרוסופט לשם הקמת חברת הזנק חדשה.
ב-2020 הקים יחד עם שותפיו להקמת אדאלום את חברת אבטחת הענן Wiz.
החברה הגיעה תוך חודשים מעטים למעמד של חד-קרן, ובהמשך הפכה אותו למיליארדר.
במרץ 2025 פורסם כי גוגל תרכוש את Wiz תמורת סכום של 32 מיליארד דולר.
העסקה הפכה לאקזיט הגדול בישראל אי פעם, כמו כן לרכישה הגדולה בתולדות גוגל באותו זמן.
בינואר 2026 פורסם כי קבוצת יזמי הייטק שרשמו אקזיטים והנפיקו חברות בנאסד"ק, שרפפורט בראשה, נמצאים במגעים עם לן בלווטניק לרכישת השליטה בערוץ רשת 13, מתוך כוונה לבנות ערוץ חדשות כלל-ישראלי, עצמאי וא-פוליטי, ללא אינטרסים וללא ניגודי עניינים, בו בכוונתם להשקיע כ-100 מיליון דולר בשלוש שנים.
רפפורט חבר בארגון LGBTech, שמטרתו היא העלאת המודעות במגזר העסקי בכלל, ובהייטק בפרט, לצורכיהם ורגישויותיהם של עובדים מקהילת הלהט"ב.
בשנת 2016 ייסד יחד עם עמותת מעברים תוכנית מלגות עבור הקהילה הטרנסג'נדרית.
רפפורט רתם את חברת מיקרוסופט לתמוך בשני מיזמים אלה.
ביולי 2018 היה ממובילי מחאת הלהט"ב כשהצהיר על מענק פונדקאות כמנכ"ל מיקרוסופט מחקר ופיתוח ישראל.
ב-2023, כחלק מהמחאה נגד הרפורמה המשפטית (שרפפורט פעיל בה) הודיע רפפורט כי וויז שבהנהגתו תיישם מדיניות של הוצאת כספים מישראל.
רפפורט מתגורר בדירה שכורה במרכז תל אביב ביחד עם בן זוגו.בחודש מאי 2025 נולדו לזוג תאומים בהליך פונדקאות בארה"ב.
בפברואר 2026 פורסם כי רפפורט רכש כ-8 דונמים ביישוב רשפון תמורת כ-40 מיליון שקל לצורך בניית אחוזה.
פרס אינטל 2012 (במסגרת לימודיו לתואר שני בטכניון).
רשימות עיתונאיות שציינו את רפפורט
נבחר לרשימת ה-40 הצעירים המבטיחים (עד גיל 40) בישראל של TheMarker (2014).
נמנה עם אנשי השנה של גלובס, יחד עם חבריו לייסוד אדאלום, עמי לוטבק ורועי רזניק (2015).
נבחר לרביעי ברשימת 100 המשפיעים 2018 של דה מרקר.
נבחר לאחד מ-50 היהודים המשפיעים בעולם בשנת 2023 על ידי ג'רוזלם פוסט.
נבחר לרשימת ה"טיים 100 נקסט" של מגזין "טיים" לשנת 2024.
אסף שלג הוא חוקר תרבות ומוזיקולוג.
הוא מתמחה במוזיקות של המאה העשרים והעשרים ואחת, בדגש על מוזיקה אמנותית שנכתבת על ידי ועל אודות יהודים.
לפני מינויו באוניברסיטה העברית בירושלים הוא לימד באוניברסיטת וירג'יניה ואוניברסיטת וושינגטון בסנט לואיס.
בעבר שימש שלג כראש מרכז צ'ריק לחקר הציונות, היישוב ומדינת ישראל באוניברסיטה העברית וכאוצר של התזמורת הפילהרמונית הישראלית.
שלג כותב מעת לעת במוסף התרבות של הארץ.
ספרו הבא, Jewish Art Music as Art Music, יראה אור בקיץ 2026, בהוצאת אוניברסיטת קיימברידג'.
ספרו הראשון Jewish Contiguities and the Soundtrack of Israeli History עוסק בהתהוות בתי הגידול של מוזיקה אומנותית מודרנית יהודית באירופה ובהגירה החלקית של אותם בתי הגידול לפלשתינה-א"י בשנות השלושים ועד השבעים.
בספרו חותר שלג לקריאה מחדש, מקיפה וחתרנית, של ההיסטוריוגרפיה המוזיקלית היהודית והציונית.
הספר זיכה אותו בפרס אנגל למחקר מוזיקלי לשנת 2015 וכן בפרס ג'ורדן שניצר של האיגוד למדעי היהדות (Association for Jewish Studies, AJS) לשנת 2016.
ספרו השני של שלג Theological Stains: Art Music and the Zionist Project הוא המחקר המקיף הראשון על מוזיקה אמנותית בישראל מאמצע המאה העשרים ועד מפנה המאה העשרים ואחת.
הספר עוסק בתשתיות התאולוגיות והטריטוריאליות של התרבות העברית תוך קריאה ביקורתית ביצירות ובאוספים הארכיוניים של מרדכי סתר, פאול בן-חיים, עדן פרטוש, יוסף טל, בן-ציון אורגד, מרק לברי, אנדרה היידו, אבל ארליך ואחרים.
בתוך כך, נידון בו גם האופן שבו כתיבות מודרניסטיות כוננו הן את תפישתן של מסורות מוזיקליות יהודיות במוזיקה אמנותית הן את פנייתם של מלחינים לתרבויות יהודיות גלותיות אגב איון מושאים לאומיים וטריטוריאליים.
ספרו השלישי של שלג The State of Afterness: Contemporary Music in and about Israel דן במוזיקה אמנותית עכשווית משנות השמונים של המאה העשרים ועד ראשית שנות העשרים של המאה העשרים ואחת - בין אם זו נכתבת בישראל או מחוצה לה.
הספר מתמקד באופרות, יצירות קאמריות, תזמורתיות ואלקטרוניות פרי עטם של ליאון שידלובסקי, חיה צ'רנובין, בטי אוליברו, לוצ'יאנו בריו, יוסף ברדנאשווילי, אריק שפירא ואחרים, כמו גם בשיבה לאתנוגרפיה יהודית במוזיקה עכשווית.
אסף צור (נולד ב-28 באוגוסט 1998) הוא כדורגלן ישראלי המשחק בעמדת השוער בקבוצת הפועל תל אביב מליגת העל.
אסף צור החל לשחק כדורגל במחלקת הנוער של הפועל פתח תקווה, וב-13 במאי 2016 ערך את הופעתו היחידה בקבוצה הבוגרת של המועדון, כשפתח בהרכב בתיקו 3–3 נגד מכבי הרצליה בליגה הלאומית.
ב-28 ביוני 2016 חתם צור לחמש שנים בהפועל רעננה.
בעונתו הראשונה במועדון שימש כשוער ראשון בקבוצת הנוער, וב-6 במאי 2017 ערך את הופעת הבכורה שלו בליגת העל, בתיקו 2–2 נגד מ.ס.
את עונת 2017/2018 פתח כשוער ראשון בקבוצה הבוגרת, אך איבד את מקומו בהרכב לאחר החתמתו של השוער גיירמו ויסקארה.
בעונת 2018/2019 חזר לעמדת השוער הראשון.
באוגוסט , הושאל לאנורתוסיס פמגוסטה מליגת העל הקפריסאית לשתי עונות בהן שותף ב-6 משחקי ליגה.
ב-16 באוגוסט 2022 חתם בעירוני קריית שמונה.
ב-17 במאי 2025 חתם בהפועל תל אביב לשתי עונות עם אופציה לעונה נוספת.
לזכותו של צור ארבע הופעות בנבחרת הנוער של ישראל.
בספטמבר 2018 שימש כשוער הראשון של הנבחרת הצעירה עד גיל 21, עמה שיחק עד 2021.
שוער העונה בליגת העל מטעם אתר ONE וארגון שחקניות ושחקני הכדורגל: 2024/2025
נבחרת העונה בליגת העל מטעם אתר ONE וארגון שחקניות ושחקני הכדורגל: 2024/2025
אסף שלמון (נולד ב-20 באוגוסט 1975) הוא תסריטאי ועורך ישראלי, זוכה פרס האקדמיה לטלוויזיה.
בתחילת דרכו כתב לצמד אלי ומריאנו.
ב-1990 השתתף כילד בקריאת כיוון.
שלמון משמש כותב ראשי בתוכנית ארץ נהדרת מאז תחילת שידורה, ונמנה עם אחד משלושת יוצרי התוכנית, ביחד עם מולי שגב ודוד ליפשיץ.
כמו כן כתב עימם את התסריט לסרט זוהי סדום.
שלמון כתב בעבר תסריטים לתוכניות טלוויזיה רבות, ובהן: אמא'לה, קומי קומי, גור ואוח, החדש של עומרי גורדון ומסודרים (בה גם הופיע כשחקן אורח בתפקיד וקסמן, התובע את גיבורי הסדרה).
ב-2023 הוא שיחק במי שמע על חווה ונאווה.
אסף צרויה (נולד ב-1979) הוא מלחין, מוזיקאי, מפיק ומעבד מוזיקלי ישראלי.
אסף צרויה נולד ב-1979 בעיר רמלה.
בגיל 12, שלחו את צרויה הוריו ללמוד לנגן על גיטרה.
צרויה ניגן בקונסרבטוריון העירוני של רמלה והופיע בקונצרטים שונים כבר בתור ילד.
בשנות האלפיים, הקים יחד עם חמישה חברים נוספים להקת רוק אתנית בשם "האוזן של ווינסט".
הלהקה הופיעה ברחבי הארץ והמשיכה לפעול עד לשירותם הצבאי של חברי הלהקה.
ב-2011 הקים צרויה אולפן הקלטות בעיר תל אביב-יפו.
כעבור שנתיים, עזב את האולפן והקים אולפן נוסף בקריית עקרון.
באותה שנה, הוציאה מרגלית צנעני את הסינגל "ילד" שהלחין צרויה למילותיו של אבי אוחיון.
ב-2013 הפיק את אלבומו השלישי של הזמר עומר אדם, "מוזיקה ושקט", תוך שהלחין את רוב שירי האלבום, למילותיו של אבי אוחיון.
האלבום זכה במעמד "אלבום זהב" על מכירת 20,000 עותקים.
לאחר מכן, המשיך צרויה לעבוד עם אדם תוך שהלחין לו שירים רבים שזכו אף הם להצלחה רבה.
ב-2014 יצא שיר הנושא של הסדרה "זגורי אימפריה", שבוצע על ידי עומר אדם, נכתב על ידי מאור זגורי והולחן על ידי אבי אוחיון וצרויה.
בהמשך השנה, יצא אלבומו של פאר טסי, "כוחה של אהבה", מתוכו הפיק את השיר "אל תהיי עצובה", שהגיע למקום התשיעי במצעד השבועי של מדיה פורסט.
ב-2015 יצא להיטו של הזמר דודו אהרון, "טרמינל 3", שהלחין צרויה לצד אבי אוחיון ודודו אהרון.
השיר זכה להצלחה מסחרית רבה והגיע בשיאו למקום התשיעי במצעד הפזמונים השבועי של רשת ג' וזכה בפרס אקו"ם לשיר השנה.
באותה השנה, יצא שירו של אייל גולן, "שישי בצהריים" שהלחין צרויה.
השיר הגיע למקום החמישי במצעד השנתי של גלגלצ.
באוגוסט 2015 יצא אלבומו של עומר אדם, "מודה אני", בו הלחין את מרבית השירים.
בין השירים שהלחין ניתן למנות את "אז הלכתי" ו"מודה אני", שזכה להצלחה רבה במצעדי הפזמונים.
ב-2016 יצא שירו של עומר אדם, "אחרי כל השנים", שעיבד והפיק צרויה.
באותה שנה, זכה צרויה לצד כותב השיר אבי אוחיון ואדם עצמו בפרס אקו"ם ל"שיר השנה".
ב-2017 יצא האלבום "אחרי כל השנים", בו נכלל השיר, שהפיק צרויה במלואו.
ב-2019 יצא אלבומו ה-22 של אייל גולן, "הפוך מהיקום", מתוכו הלחין את השיר "כמו בספרים ההם".
ב-2020 יצא אלבומו השישי של עומר אדם, "Omer", מתוכו הלחין והפיק צרויה את השירים "חברות שלך" ו"פעם בחיים".
ב-2023 יצא אלבומו השביעי של עומר אדם, "סוף העולם", מתוכו הלחין והפיק צרויה את השיר "קומה 58".
אסף שליטא (נולד ב-21 בינואר 1974) הוא תסריטאי וסופר ישראלי, יוצר קומדיית המצבים "המלאך השומר שלי" ומחבר הרומנים "שניים שלושה" ו"סלולריש".
שליטא נולד בנתניה, ילד שני לקצין בקבע ועובדת סוציאלית.
בגיל צעיר עברה המשפחה ליבנה, שם גדל.
במהלך נעוריו (שנות התשעים) עסק בעיקר במוזיקה, ובמשך השנים ניגן על כינור, גיטרה חשמלית וקלאסית, אבוב, קרן יער, וגם למד פיתוח קול.
שליטא הקים הרכבי רוק שונים, שהופיעו במועדונים באזור המרכז, וכיום חבר בהרכב ההארד-רוק Pet Ghos.
ב-1992 התגייס ושירת כלוחם ומפקד בחיל הנדסה קרבית.
עם שחרורו טס שליטא לניו יורק, במטרה להשתלב בסצנת המוזיקה.
במהלך שהייתו בעיר איבד את קולו לתקופה של קרוב לשנתיים.
לאחר שבדיקות רפואיות מעמיקות לא העלו תוצאות, נתקל שליטא בספרו של פרופסור מאוניברסיטת ניו יורק, ד"ר ג'ון אי.
לאחר שהתעמק בנושא, מצא שליטא כי המקור למחלתו היה נפשי-פסיכולוגי, והצליח להחלים.
ב-1998, לאחר שנה וחצי בניו יורק, חזר לישראל.
בשנים שלאחר מכן עסק שליטא בעיסוקים שונים, ביניהם העברת סדנאות בנושא בירה, הדרכת ילדים וחלוקת עיתונים, בעודו משתלב בתעשיית הטלוויזיה והקולנוע בישראל.
שליטא נשוי ואב לשניים, גר בתל אביב.
במשך מספר שנים כתב שליטא במגזינים, עד שבשנת 2004 החל לעבוד ככותב בתוכנית הסאטירה "אחורי החדשות" בערוץ 10, שם כתב, בין היתר, את פינת העובדים הזרים והראיונות הקומיים עם האורחים בתוכנית.
הוא המשיך לעסוק בהומור ובסאטירה בתוכנית "חדשות מפתיעות" בערוץ 2, וככותב אורח בתוכניות פאנל שונות.
לאחר מכן עבר לכתיבה לילדים, וכתב כ-250 פרקים בסדרות שונות, ביניהן "מועדון החנונים", "שוסטר ושוסטר", "נעלמים", "בית ספר למכשפים", ושימש ככותב ראשי בסיטקום "גרעינים".
ב-2015 יצר וכתב את הסדרה "המלאך השומר שלי" בערוץ ניקלודיאון.
ב-2011 יצא לאור ספרו הראשון של אסף שליטא, "שניים שלושה", בהוצאת גרף.
באוגוסט 2020 יצא לאור ספרו השני, "סלולריש", בהוצאת ספרי ניב.
ב-2017 יצא לאור "מועדון החנונים: הסרט", אותו כתב יחד עם ירון ארזי ודפנה ממן.
ב-2013 נמנה שליטא על תסריטאי סרט המתח העצמאי "רדיקל".
אסף צלאל (נולד ב-1977) הוא טייס וקצין בצה"ל במילואים בדרגת תת-אלוף.
כיהן כמנכ"ל משרד החינוך בשנת 2023.
צלאל נולד בשכונה ד' בבאר שבע ולו אח תאום ואחות קטנה.
בגיל שנה וחצי עברה משפחתו לקריית טבעון.
כנער היה מעורב במקרי עבריינות ולא השיג תעודת בגרות בתיכון.
התגייס לצה"ל ב-1996, תחילה שירת בחיל המשטרה הצבאית, סיים קורס קצינים ופיקד בבית הסוהר מגידו על כוח 100, צוות התערבות מיוחד ללוחמה בטרור שייעודו טיפול במצבי קיצון מול אסירים ביטחוניים.
ב-1998, לאחר מאמצים רבים שעשה לאורך שירותו, התנדב והתקבל לקורס טיס אותו סיים בהצטיינות במגמת קרב.
שירת כטייס מטוסי F-16, כסגן מפקד טייסת 110 וטייסת נוספת, שימש מפקד יחידת השליטה של חיל האוויר, כולל במהלך הפלת מטוס סוחוי Su-24 סורי שחדר לישראל ב-2014 ובמהלך מבצע צוק איתן.
פיקד על טייסת 110, טייסת F-16. צלאל סיים לימודי תואר ראשון במנהל עסקים בהצטיינות במרכז האקדמי רופין, ותואר שני בביטחון לאומי ובמדעי המדינה ב (מחזור מ"ה) וב-2018 מונה לראש מחלקת אימונים של חיל האוויר.
ב-2020 קודם לדרגת תת-אלוף ומונה לראש חטיבת התקיפה הרב-זרועית בזרוע היבשה.
בנוסף על תפקידיו לאורך השנים קיים צלאל הרצאות ופעילויות רבות בנושא הנצחת זכר השואה ושילוב בני נוער בסיכון במערכות ומסגרות.
במסגרת הקמת ממשלת ישראל השלושים ושבע הודיע שר החינוך יואב קיש על מינויו למנכ"ל משרדו.
הוא נכנס לתפקידו ב-17 בינואר 2023. ב-28 ביולי 2023 הודיע על התפטרותו מתפקידו בעקבות הקרע שנוצר מחמת הרפורמה המשפטית.
אספה (בקוריאנית: 에스파; באנגלית: Aespa.
מסוגנן כ- æspa) היא להקת בנות דרום קוריאנית שהוקמה בשנת 2020 והוחתמה לראשונה בחברת התקליטים SM אנטרטיינמנט.
כבר כאשר הוחתמה על חוזה הקלטות, זכתה הלהקה להד תקשורתי נרחב ברחבי העולם.
בפרק זמן קצר, צברה הלקה למעלה מ-15 מיליון צפיות על הטיזרים שפרסמה, עוד לפני שהוציאה את אלבום הבכורה שלה.
בנובמבר 2020, הוציאה את סינגל הבכורה שלה "Black Mamba", שצבר בעשר דקות חצי מיליון צפיות.
שם הלהקה, Aespa, משלב את ראשי התיבות באנגלית של המילים "avatar" ו-"Experience" יחד עם המילה האנגלית "aspect", שמשמעותה "שני צדדים".
נינגינג הייתה חברה ב-SM Rookies ב-19 בספטמבר 2016. היא הופיעה ב-"" שנת 2016. בשנה שלאחר מכן, היא הקליטה גרסאות כיסוי לשירים ידועים, עבור תוכנית הטלוויזיה "Shining Star".
בעקבות כך, זכתה להכרה ולהצלחה מתונה.
בין היתר, הקליטה את "Rolling in the Deep" של אדל.
קארינה הופיעה בקליפ של "Want" שהוציא לי טאי-מין (מלהקת שייני) בפברואר 2019 והופיעה איתו בכמה תוכניות מוזיקה בשבועות שלאחר מכן.
ב-26 באוקטובר חברת התקליטים SM אנטרטיינמנט הודיעה כי להקת בנות חדשה תוקם בקרוב.
הלהקה היא הראשונה שהחברה הקימה מאז הקמתה של רד ולווט בשנת 2014. חברות הלהקה נחשפו בנפרד בין התאריכים 27–30 באוקטובר (לפי סדר: וינטר, קארינה, נינגינג וג'יזל) וכן נחשף השם aespa.
מייסד SM אנטרטיינמנט לי סו-מן, דיבר על הלהקה ב-28 באוקטובר והסביר את הכיוון והחזון המוזיקלי שלה.
טריילר עם כל ארבע החברות נחשף ב-2 בנובמבר.
באותו היום, הודיעה חברת התקליטים כי הלהקה תוציא את סינגל הבכורה שלה "Black Mamba" ב-17 בנובמבר.
ב-17 בנובמבר 2020, פורסם הווידאו קליפ הרשמי של סינגל הבכורה של הלהקה, בערוץ היוטיוב הרשמי של SM אנטרטיינמנט.
ב-5 בפברואר 2021, הוציאה הלהקה את הסינגל השני שלה, "Forever", יחד עם קליפ נלווה, שעלה לערוץ היוטיוב הרשמי של SM אנטרטיינמנט גם כן.
ב-17 במאי 2021, הלהקה הוציאה את הסינגל השלישי שלה "Next Level", יחד עם קליפ שעלה לערוץ היוטיוב הרשמי של SM אנטרטיינמנט.
מיני-אלבום הבכורה שלה, Savage, יצא לאור ב-5 באוקטובר 2021.
ב-20 בדצמבר הוציאה הלהקה את הסינגל הדיגיטלי הרביעי שלהן.
הוא שוחרר כחלק מפרויקט הרימאסטר של SM ופרויקט SM טאון 2022. השיר הוא עיבוד מחודש לשיר "Dreams Come True" של , מתוך אלבומם השני, Sea & Eugene & Shoo.
ב־26 בדצמבר נחשפו קרינה ווינטר כחברות בסופרגרופ Got the Beat .
ההרכב ערך את הופעת הבכורה שלו עם הסינגל "Step Back" ב־3 בינואר 2022.
2022: קואצ'לה, התרחבות בינלאומית ו-Girls
ב-8 בינואר 2022, אספה הפכו ללהקה הראשונה שזכתה בפרס "אמן השנה" בטקס 36th Golden Disc Awards .
ב-19 באפריל הוכרז שאספה יופיעו בפסטיבל קואצ'לה ב-23 באפריל, והפכו ללהקת הבנות השלישית מקיי-פופ שמופיעה שם.
הן הופיעו בשבוע השני של הפסטיבל.
הן ביצעו את השירים "Savage", "Next Level", "Black Mamba", וגרסה באנגלית לשיר שטרם יצא בשם "Life's Too Short", שנחשף כשיר מתוך המיני-אלבום הקרוב שלהן באותו הזמן.
ב-1 ביוני, SM אנטרטיינמנט הודיעה כי אספה חתמו על חוזה עם חברת התקליטים האמריקאית וורנר רקורדס.
בנוסף, הוכרז כי אספה יוציאו לאור את המיני-אלבום השני שלהן, Girls, ב-8 ביולי.
עם יציאתו, Girls הפך לאלבום הראשון של להקת בנות שמכר למעלה ממיליון עותקים תוך שבוע אחד במצעד Hanteo, שיא שקודם לכן הוחזק על ידי The Album של בלאקפינק (מאוקטובר 2020).
האלבום דורג במקום הראשון במצעד Circle Album Chart עם מכירות של 1,426,487 עותקים, וזיכה את אספה בתואר "מיליון" הראשון שלהן מה-KMCA.
ב-5 ביולי, אספה נשאו נאום והופיעו בפורום הפוליטי רם-הדרג לפיתוח בר קיימא של האו"ם.
ב-8 ביולי, הן הופיעו בסדרת הקונצרטים הקיצית של "Good Morning America" בסנטרל פארק, שם ביצעו לראשונה את "Girls".
ב-14 בדצמבר, הלהקה שחררה את הסינגל "Beautiful Christmas" בשיתוף עם רד ולווט, כחלק מהאלבום 2022 Winter SM Town: SMCU Palace.
2023: סיבוב ההופעות הראשון, My World ו־Drama
ב־25 וב־26 בפברואר קיימה הלהקה את הקונצרט הראשון שלה, Synk: Hyper Line בסיאול, דרום קוריאה.
בין מרץ לאפריל המשיכו אספה את סיבוב ההופעות Synk: Hyper Line ביפן, וגרפו קהל כולל של כ־110,000 צופים מעשר הופעות באוסקה, טוקיו, סאיטאמה ואאיצ'י.
ב־29 במרץ הודיעה SM אנטרטיינמנט כי אספה ישחררו סינגל חדש בשם "Hold on Tight", הסינגל יצא רשמית ב־31 במרץ.
ב-8 במאי אספה הוציאו לאור את המיני-אלבום השלישי שלהן, My World.
המיני־אלבום כולל שישה שירים, כאשר הסינגל "Welcome to My World" יצא מראש ב־2 במאי, והסינגל המוביל "Spicy" יצא יחד עם האלבום.
My World הופיע לראשונה במקום הראשון במצעד האלבומים של סירקל צ'ארט עם מכירות של 1,420,178 עותקים.
שבועיים לאחר צאתו, האלבום הפך ל"דאבל מיליון־סלר" לאחר שמכר 2,011,388 עותקים, והיה לאלבום השני של להקת בנות קוריאנית שמכר למעלה משני מיליון עותקים.
בהמשך, ב־6 ביולי, קיבל האלבום תעודת 2× מיליון מאיגוד תעשיית המוזיקה הקוריאנית (KMCA).
בנוסף, האלבום נכנס למצעד בילבורד 200 ודורג במקום התשיעי במצעד.
ב-18 באוגוסט הוציאו את הסינגל "Better Things".
ב-23 באוגוסט הן הוציאו את הסינגל "We Go".
שם במהשם לידהתאריך לידהלאוםתפקידליטוןהנגולעבריתליטוןהנגולהנג'העבריתKarina카리나קארינהYoo Ji-min유지민柳智敏יו ג'י-מין11 באפריל 2000זמרת, רקדנית, ראפריתGiselle지젤ג'יזלUchinaga Aeri우치나가에리内永枝利אוצ'ינאגה ארי30 באוקטובר 2000 ראפריתWinter윈터וינטרKim Min-jeong김민정金玟庭קים מין-ג'ונג1 בינואר 2001זמרת, רקדניתNingning닝닝נינגינגNing Yizhuo닝이줘宁艺卓נינג יז'ואו23 באוקטובר 2002 סיןזמרת
אסף פרי (נולד ב-27 במאי 1987) הוא שחקן תיאטרון, קולנוע וטלוויזיה ישראלי.
אסף פרי נולד וגדל בגבעת שמואל כבן הצעיר למשפחה של ארבעה ילדים.
לאחר סיום לימודיו בתיכון קלעי בגבעתיים התגורר כשנה וחצי במצפה רמון, כחלק משנת שירות ברשות הטבע והגנים.
לאחר שירותו הצבאי עבד בהדרכה ובטיפול בנוער בסיכון באמצעות טבע ואומנות.
בשנת 2011–2014 למד משחק בסמינר הקיבוצים ולימודי משחק מול מצלמה אצל רות דייכס.
בתום לימודיו החל לשחק בתיאטרון הקאמרי.
שיחק בהצגה "אח יקר" בתפקיד עופר מעיין, בהצגה "אנה פרנק" בתפקיד פטר ואן פלס וב"הילד חולם" בבימויו של עמרי ניצן בתפקיד המפקד.
בפרויקט משותף של תיאטרון הקאמרי ותיאטרון הבימה, בהצגה אישה בורחת מבשורה על-פי ספרו של דויד גרוסמן.
שיחק במחזה "המלט" בבימויו של מאור זגורי, בתפקיד המלך קלאודיוס, בתיאטרון הבימה.
בצוותא שיחק בהצגה המלך שאול בבימויו של תום ווליניץ, ובמחזה הומאז בבימויו של מאור זגורי, בתפקיד פינקוס.
בתיאטרון תמונע השתתף במחזה זה תלוי בבימויה של נועה לב, ובהצגה חובזה ע"פ סיפוריו של אתגר קרת, ביימה רוני ברודצקי.
בשנת 2018 שיחק בסרט "מקוללים" בבימויו של יבגני רומן, בתפקיד המפקד יוני.
באותה שנה שיחק גם בסרט הקצר "שלושה" של ליאור סורוקה.
בשנת 2019 הופיע בעונה השנייה של סדרת הטלוויזיה "האחיות המוצלחות שלי" וב"הקיבוצניקים" ב"הוט", בה שיחק בתפקיד יחיעם.
בשנת 2020 שיחק בסדרה "חזרות" בערוץ כאן 11, בתפקיד יובי (יובל).
בשנת 2021 הצטלם לסדרה לעונה השנייה של טהרן בערוץ כאן 11 ואפל טיוי לתפקיד ברק בן חיים, מפקד טייסת שנפל בשבי האיראני, ובסדרה פאודה לתפקיד עמוס בנימין, קצין משטרה.
בשנת 2023 שיחק בסדרה "בני מצווה" בערוץ כאן חינוכית בתור הרב עמיחי סדן בבית הכנסת.
בשנת 2024 הופיע בסדרה "בת השוטר" בערוץ "טין ניק".
שיחק בתור עוזרו של הרב וסרמן ב"וסרמן שידוכים".
בשנת 2025 הוא שיחק בסדרה "רשת מרגלים", בה הוא מגלם את אהוד ברק.
פרי נשוי לתסריטאית מיתר פרהט, אותה הכיר כששיחק בסדרה "בני מצווה" שיצרה.
שנהסרטתפקידבימוי2018מקולליםהמפקד יונייבגני רומןשלושהנמרודליאור סורוקה2022החבר השמן שליאילןגודיס שניידר
שנהשם הסדרהתפקידסוגהערוץבמאי2019הקיבוצניקיםיחיעםדרמה יומיתהוטבעז פרנקל2020חזרותיובידרמה קומיתכאן 112022פאודהעמוס בנימיןדרמהYesעמרי גבעון2023בני מצווההרב עמיחי סדןמתח, דרמה, הרפתקאות, קומדיהכאן חינוכיתמיתר פרהט2025חזי ובניונרי מושייבקומדיההוטלי גילת2024בת השוטרעוזרו של הרב וסרמן ב"וסרמן שידוכים"מותחן פשע לנוערטין ניקרועי פלורנטין2025רשת מרגליםאהוד ברקYes
אסף קריספיס (נולד ב־27 באפריל 1984) הוא כדורגלן עבר ישראלי, ששיחק בעמדת הקשר.
קריספיס החל לשחק כדורגל במחלקת נוער של מכבי תל אביב, ובעונת 2001/2002 הוביל את קבוצת הנוער לזכייה בדאבל.
את הופעת הבכורה של קריספיס בגביע הטוטו ערך בגיל 17.5 בלבד ובו כבש צמד נגד מכבי פתח-תקווה, לאחר מכן ערך את משחק הליגה הראשון וכבש שער בכורה חשוב בעונת האליפות של הקבוצה הבוגרת בשנת 2002/2003 נגד בני יהודה, עונה שהוכרעה לפי הפרש שערים.
בינואר 2005 עבר לשחק בקבוצת עירוני קריית שמונה.
במדיה שיחק עונה וחצי 42 משחקים וכבש 9 שערים.
את תחילת עונה 2006/2007 החל בהפועל אשקלון ובמדיה שיחק מספר חודשים לא מרשימים במיוחד ועבר לשחק באותה עונה בהפועל ירושלים.
בעונת 2007/2008 חתם במכבי הרצליה במדיה שיחק במשך 7 עונת ב-254 משחקים וכבש 19 שערים.
קריספיס אף שיחק בנבחרת הנערים ובנבחרת בנוער ב-8 משחקים וכבש 2 שערים.
אסף רונאל (נולד בשנת 1981) הוא עיתונאי שעבד בעיתון הארץ.
שימש כעורך חדשות החוץ והמדע בעיתון.
רונאל נולד בשנת 1981 לפרופ' אילה רונאל, פרופסור לארכיטקטורה באוניברסיטת תל אביב, ולאיתן רונאל, בעל משרד ארכיטקטים עצמאי.
בשנת 2006 הצטרף לעיתון הארץ כמתרגם מאנגלית וספרדית, משם התקדם לתפקיד עורך עמודים בעיתון.
בהמשך שימש כעורך בדסק החוץ של עיתון "הארץ" ובמדור הדעות של העיתון.
בשנת 2011 מונה רונאל לראש דסק החדשות באתר "הארץ" ועם איחוד מערכות האינטרנט והמהדורה המודפסת, מונה רונאל לראש דסק החדשות במערכת המאוחדת.
מ-2013 ועד 2018 שימש עורך חדשות החוץ של העיתון.
בשנת 2018 מונה רונאל לעורך חדשות המדע בעיתון.
בשנת 2018, בציוץ ברשת החברתית טוויטר, כינה רונאל את הפעילה החברתית שפי פז ואת חברת מועצת העיר תל אביב-יפו סוזי כהן צמח "מנהיגות התנועה היודו-נאו-נאצית נגד פליטים אפריקאים", זאת בשל חלקן במאבק נגד אוכלוסיית המסתננים והמהגרים הבלתי חוקיים האפריקאיים בשכונות דרום תל אביב.
בעקבות הציוץ הגישו השתיים תביעת דיבה נגד רונאל, הכוללת פיצוי בסך 560 אלף שקל.
בשנת 2020 קבע בית משפט השלום בתל אביב כי רונאל פגע בשמן של פז וכהן-צמח ועל כן מגיע להן פיצוי, אך פסק כי סכומו הכולל יהיה כ-30 אלף שקלים בלבד, זאת מכיוון שהתנהלות השתיים פגעה בשמן הטוב עוד בטרם התבטאותו של רונאל.
השופט דחה גם את בקשת התובעות למחיקת הפרסום ולפרסום הכחשה והבהרה, ולא חייב את רונאל בהוצאות משפט "בהתחשב בכך שהסכומים שנפסקו לתובעות נמוכים במידה ניכרת ממה שתבעו ומהווים פחות מ-6% מהם".
בשנת 2021, בעקבות מבצע שומר החומות, התפטר רונאל מעיתון "הארץ" בעקבות מה שתיאר כ"כישלונם לדווח על התקיפה על ידי משטרת ישראל וקיצונים ישראלים נגד החברה הפלסטינית בישראל והצידוד במתנחלים וכוחות הביטחון".
לאחר מכן עבד בחברת הביוטק "Stay" בתור מנהל תוכן.
לרונאל תואר ראשון בהיסטוריה מאוניברסיטת תל אביב.
הוא מתגורר עם בת זוגו ושתי בנותיו בברלין.
אסף קהתי הוא גיטריסט ג'אז ישראלי, מלחין, מוביל הרכב ומורה, חי בעיר ניו יורק, אשר במדינת ניו יורק.
קהתי התחיל לנגן על פסנתר וגיטרה בגיל עשר ובהמשך עם כינור קלאסי.
סבתו הייתה פסנתרנית מקצועית שהפגישה אותו לראשונה עם נגינה בכלי.
כנער ניגן רוק, פופ ומוזיקה קלאסית.
בגיל 19 החל להתעניין בג'אז.
זמן קצר לאחר מכן התקבל לבית הספר רימון למוזיקה ברמת השרון.
כמה חודשים לאחר תחילת לימודי הג'אז הוא זכה במספר פרסי ג'אז מקומיים, כולל המקום השלישי של התחרות הלאומית "נגן הג'אז" בישראל.
הוא גם חבר באנסמבל רימון, "ג'אז חם", בו השתתף גיטריסט הפיוז'ן האוסטרלי, פרנק גמבאלה.
בשנת 2007 הוא עבר לבוסטון כדי להמשיך בלימודי התואר השני בקונסרבטוריון למוזיקה בניו אינגלנד.
שם עבד גם כמורה עוזר לאחר שקיבל תואר שני בביצועי ג'אז בשנת 2009.
בעת שהותו בישראל הופיע קהתי עם מוזיקאים בולטים רבים ביניהם הסקסופוניסט אלון פרבר, שי חן, חגי עמיר, ועם אודי שלמה על התופים ונגן הבס דניאל ספיר.
הוא הופיע בפסטיבל הג'אז בתל אביב, בערוץ 22 בטלוויזיה, במועדון הג'אז של שבלול, בפסטיבל הג'אז של מכתש רמון ובפסטיבל הג'אז הלאומי בירושלים.
בשנת 2010 הקליט קהתי את אלבומו הראשון "מבט מחלוני" ("A View From My Window") ו- "פרחים וסיפורים אחרים" ("Flowers And Other Stories") בשנת 2011. בשנת 2014 הוציא אלבום שלישי, "עירום" (Naked.).
נאמר עליו, כי סגנונו מושפע מהקטור ברליוז, ג'ורג' גרשווין, פאט מתיני וקני רוג'רס.
קהתי ניגן ועבד עם אמנים ידועים כמו הפסנתרן רן בלייק, נגני הסקסופון ג'ורג 'גרזון, אלי דג'יברי, דוני מקקסלין, שיימוס בלייק, ועם נגנית הקלרינט והסקסופון הישראלית ענת כהן, ועם המתופף האגדי בילי הארט שהיה חלק משלישייתו מאז 2009.
הוא ניגן ברחבי העולם בישראל, דרום אמריקה, רוסיה, קנדה, וושינגטון די.סי, אטלנטה, בוסטון ובמועדון הג'אז בלו נוט הנודע בניו יורק.
אסף שריג (נולד ב-29 בינואר 1968) הוא זמר, מלחין, גיטריסט ומפיק מוזיקלי, ממקימי להקת איפה הילד?.
שריג הוא בנו של המשורר והמלחין יוסף שריג ושל שרה רגב.
הוא נכד לנחום שריג, מפקדה הראשון של חטיבת הנגב, ולסופרת הילדים תקוה שריג, בתם של יוסף ולאה זליגר.
דודו היה רן שריג, שהיה סגן מפקד אוגדה 90.
שריג הוא יליד קיבוץ בית השיטה, הוריו התגרשו כאשר היה בן שנתיים ואביו התחתן בשנית.
עם הגירושים אסף ואימו עברו למקום הולדתה של האם, קיבוץ גבעת ברנר, שם הוא מתגורר גם כיום.
כשהיה כבן חמש נהרג אביו במלחמת יום הכיפורים.
בשנת 1984 בגיל 16, בעודו בתיכון, הקים שריג יחד עם חמי רודנר את להקת איפה הילד.
את ההיכרות ביניהם עשתה רותי, אחותו של רודנר, איתה למד באותה כיתה.
בשנת 1990 עבר לתל אביב והצטרף לחמי רודנר.
השניים צרפו אליהם את אופיר בר עמי מקיבוץ חניתה והמתופף החיפאי אסף "בובי" מרוז.
הלהקה הופיעה ברחבי הארץ וזכתה להצלחה רבה.
שריג שר חלק ניכר מהשירים של הלהקה, למרות שרודנר נחשב לסולן, והיה מעורב בכתיבת ובהלחנת רוב הלהיטים שלה.
בשנת 1993 יצא אלבום הבכורה של הלהקה, "זמן סוכר", בהפקתו של יובל שפריר.
האלבום זכה להצלחה רבה ולהיטים ממנו הושמעו ברדיו והוקרנו בתוכניות טלוויזיה.
התקליט הגיע למעמד של אלבום פלטינה באותה שנה.
האלבום השני של הלהקה, "שדים", יצא בשנת 1994, גם הוא בהפקתו של יובל שפריר.
כדי לא ליצור את הרושם שרודנר הוא מרכז הלהקה וכל שאר החברים פחות חשובים הודגשו באלבום מעורבותם של הנגנים האחרים בלהקה.
מעורבותו של אסף שריג בכתיבה ובהלחנה גדלה מאוד (הוא הלחין שבעה שירים, ביניהם הלהיטים "לבן בחלום שחור", "השדים הירוקים" ו"מישהו שומע אותי") וגם אופיר בר-עמי כתב והלחין שני שירים (ביניהם "אהובה הקטנה").
האלבום "שדים" זכה להצלחה גדולה יותר אף מזמן סוכר.
ב-1995 יצא האלבום "מסעותי עם עצמי", אלבומה השלישי של "איפה הילד".
ההפקה המוזיקלית של האלבום הייתה של יובל בנאי, אך האלבום נכשל במכירות.
ללהקה נגמר החוזה עם הליקון, שבו היו לה שלושה אלבומים, והחוזה לא הוארך.
בעקבות כישלון האלבום התפרקה הלהקה.
בשנת 1995 נסע שריג ללונדון על מנת להקליט שירים באנגלית אך שב לארץ שנה לאחר מכן.
מאוחר יותר ב-1996 חזרה הלהקה לפעילות ביוזמתו של רודנר, כשאלבום הסולו הראשון המתוכנן שלו הפך לאלבום של איפה הילד.
הלהקה הקליטה את האלבום (שנקרא "איפה הילד?") עם גיטריסט חדש, שיף (שפריר) ערד, ועם שריג שחזר מחוץ לארץ.
בהפקה המוזיקלית של האלבום, השתתפו איפה הילד ושי להב, שגם ניגן בהקלטות בקלידים שונים.
הלהקה התפרקה רשמית בשנת 1999. מופע איחוד נערך בשנת 2001. בשנת 2008 חידשו חברי "איפה הילד?" את פעילות הלהקה, ובשנת 2012 יצא אלבומם "בני המאה ה-20".
מאז שנת 2016 מופיעה הלהקה ברחבי הארץ.
במרץ 2017 הוציאו חברי "איפה הילד?" את אלבומם החמישי "מתוק בחשיכה", בהפקתו המוזיקלית של עופר מאירי.
במקביל ל"איפה הילד" מופיע שריג עם "ווקי טוקיז", להקה משלו שהוציאה מספר אלבומים.
בלהקה הזאת שריג במרכז וחבריה התחלפו עם השנים.
עם הלהקה הוציא מספר אלבומים באנגלית וב-2023 הוציא את האלבום קוצים וקיקיון בעברית.
בשנת 1995 הפיק מוזיקלית את אלבום הבכורה של להקת אלג'יר "נאמנות ותשוקה".
בשנת 2003 הפיק את אלבומו הראשון של יובל גורביץ'.
שריג הלחין את השיר "כנפיים, אינך שומע" שכתב אביו, יוסף שריג.
השיר נכלל באלבום "זמן סוכר".
ב-2013 הלחין וביצע את השיר "מותי בא לי לפתע", שכתב אביו חצי שנה לפני מותו.
כיום מתגורר שריג בקיבוץ גבעת ברנר, הוא גרוש ואב לילד.
ב-2023 חתם על עצומת האמנים נגד ממשלת ישראל ה-37 והפגיעה בדמוקרטיה.
(Cortex (1997 - פרויקט אינסטרומנטלי ראשוני בעזרתו של ליאור מזרחי
קוצים וקיקיון (2023) - אלבום ראשון בעברית, עם הווקי טוקיז.
בשנת 2020 הוציא את השיר "קוצים וקיקיון" שהופיע מאוחר יותר באלבום.
אסף פרידלר (נולד ב-29 באוגוסט 1971) הוא כימאי אורגני וביוכימאי ישראלי ופרופסור מן המניין במכון לכימיה שבפקולטה למתמטיקה ולמדעי הטבע באוניברסיטה העברית בירושלים.
לשעבר דקאן הפקולטה, יו"ר האוניברסיטה העברית לנוער ולשעבר סגן רקטור האוניברסיטה.
למד בבית הספר התיכון "ליאו באק" בכיתת מחוננים.
את כל תאריו עשה באוניברסיטה העברית בירושלים.
בשנת 1994 השלים בהצטיינות את לימודיו לתואר ראשון בכימיה במסגרת תוכנית המצטיינים "אמירים טבע".
לאחר מכן המשיך ללימודי תואר שלישי בכימיה אורגנית (במסלול ישיר), בהנחיית פרופ' חיים גילון.
עבודת הדוקטורט שלו הושלמה בשנת 2000 בהצטיינות.
באותה שנה יצא פרידלר לבריטניה, שם שהה כעמית בתר-דוקטורט במרכז להנדסת חלבונים שבמועצה למחקר רפואי בקיימברידג', בהנחיית פרופ' סר אלן פרשט .
ב-2004 שב לישראל והצטרף כמרצה בכיר במכון לכימיה באוניברסיטה העברית.
ב-2009 הפך לפרופסור חבר וב-2015 לפרופסור מן המניין.
בשנים 2010–2015 כיהן כראש המכון לכימיה, ובסיום תפקיד זה, התמנה ליושב ראש ועדת הקבלה האוניברסיטאית.
ב-2016 מונה פרידלר לסגן רקטור האוניברסיטה העברית וכיהן בתפקיד זה כארבע שנים.
במסגרת תפקידו זה, היה אמון בין היתר על קבלת תלמידים, מתן מענה אקדמי לסטודנטים מהמגזר הערבי והחרדי, וכן היה חבר בפורום מדיניות קבלת תלמידים של ור"ה, כשלאחר מכן נבחר לראש הפורום.
ב-2019 החל לכהן כיושב ראש האוניברסיטה העברית לנוער.
לאחר שנבחר לכהן כדקאן הפקולטה למתמטיקה ומדעי הטבע, החל באוקטובר 2020 למלא תפקיד זה.
באוקטובר 2024 השלים את כהונתו.
לאורך השנים פרסם פרידלר מעל 130 מאמרים בכתבי עת אקדמיים מובילים וכן הנחה מעל 50 תלמידי מחקר ובתר-דוקטורנטים.
קבוצתו של פרידלר מתמקדת בחקר אינטראקציות חלבון-חלבון (בראשי תיבות PPI), שהן האינטראקציות אשר מתווכות את מרבית התהליכים בתא החי, ומעורבות במספר גורמי מחלה.
קיים קושי מובנה ומשמעותי להפוך אינטראקציות חלבון-חלבון למטרות תרופתיות, שהופך לקשה עוד יותר כאשר האינטראקציות כרוכות באזורים חלבוניים חסרי מבנה.
המחקר במעבדתו של פרידלר מתמקד בשימוש בפפטידים לצורך אנליזה כמותית, ביופיזיקלית ומבנית, של אינטראקציות חלבון-חלבון במצבי בריאות וחולי.
בהתבסס על כך, מפתחת הקבוצה "תרכובות מובילות" בעלות פוטנציאל תרופתי המעכבות או מפעילות את האינטראקציות לצרכים רפואיים.
שיטות העבודה בקבוצתו של פרידלר משלבות כימיה של פפטידים וכימיה רפואית – פיתוח שיטות חדשות לצורך סינתזה של פפטידים ופפטידים שעברו שינוי כימי כדי להפוך אותם ליציבים יותר ופעילים יותר; ביוכימיה של חלבונים – שיטות חדשות לביטוי וניקוי חלבונים; מחקר מבני, ביופיזיקלי וביוכימי של אינטראקציות ופעילות של פפטידים וחלבונים.
מלגת מארי קירי לבתר-דוקטורט, מטעם האיחוד האירופי (1999)
מלגת בתר-דוקטורט בבריטניה, במסגרת התוכנית לחילופי מדענים ישראל-בריטניה (2000)
מלגת בתר-דוקטורט ארוכת טווח, מטעם Human Frontier Science Program (2000)
מלגת אלון לחוקרים צעירים מצטיינים (2004)
פרס הצטיינות, מטעם האגודה למלחמה בסרטן (2006)
מענק מחקר למדענים צעירים (ERC starting grant) מטעם מועצת המחקר של האיחוד האירופי (2007)
פרס המדען הצעיר, מטעם החברה הישראלית לכימיה (2009)
פרס המדען הצעיר, מטעם האיגוד הבינלאומי לכימיה טהורה ויישומית (IUPAC) (2010)
פרס הרקטור לחוקרים ומרצים מצטיינים, מטעם האוניברסיטה העברית (2013)
פרס התגלית במחקר רפואי, מטעם הקרן הבינאוניברסיטאית על שם זלמן קוואן (2015)
פרס מייקל מילקן על הצטיינות בהוראה (2018)
פרידלר נשוי ואב לשלושה, מתגורר במבשרת ציון.
אספה מכוננת או רשות מכוננת היא גוף שנועד לנסח חוקה למדינה.
חברי האספה המכוננת מתמנים בדרכים שונות: בבחירות, בסורטיציה, על ידי גוף ממנה או בשילוב של דרכים אלה.
האספה המכוננת היא בדרך כלל גוף נפרד מהרשות המחוקקת, אם כי ייתכן שחברי הרשות המחוקקת יהיו חלק נכבד מחברי האספה המכוננת.